**УЧИ ОД ДОМА**

НАСТАВНИ СОДРЖИНИ ПО **МАКЕДОНСКИ ЈАЗИК**

**27.04. ПОНЕДЕЛНИК**

На денешниот час по Македонски јазик имаш за задача:

Да го отвориш учебникот на страна 136, а потоа внимателно да ја прочиташ приказната ,,Лисицата, ежот и кртот,,;

Во приказната ќе сретнеш многу зборови од народниот јазик, кои ретко се користат (на страна 137 имаш објаснување за зборчињата );

Прочитај ја приказната неколку пати, а потоа потруди се УСНО да одговориш на прашањата поврзани со истата ( *разговараме за приказната, страна 137* ).

**28.04. ВТОРНИК**

Денес на часот треба да се потсетиш на приказната од претходниот час ,,Лисицата, ежот и кртот,, ( страна 136 ), а потоа истата на кратко да ја прераскажеш во својата тетратка;

При прераскажувањето внимавај на редоследот на настаните, како и правилата при писмено изразување ( воведен, главен и завршен дел ).

**29.04. СРЕДА**

На денешниот час отвори го учебникот на страна 138;

Со помош на ,,Техниката коцка,, обиди се да ја претставиш лисицата од оваа приказна

( можеш да се послужиш и со некои твои заклучоци за ликот на лисицата од други басни, со кои си се сретнал на училиште ).

**30.04. ЧЕТВРТОК**

Денес на часот ќе се потсетиш на нашата традиција, на собирањето на народни умотворби ( гатанки, поговорки, брзозборки и слично );

На страна 139 во учебникот прочитај ги дадените примери;

**Гатанка** е народна умотворба која се состои од прашање и одговор. Прашањето е претставување на предметот или појавата која треба да се погоди со одговорот.

*Пример:* Со едно огниште, цел свет го грее. ( СОНЦЕ )

**Брзозборки** се кратки песни, што се кажуваат многу брзо.

*Пример*: Бел петел, бела пепел преташе.

Со **поговорките** се искажува некоја народна мудрост. Преку нив се изразува длабока мисла за човекот, работата, животот, пријателството и друго.

Со поговорките најчесто се изнесува критика, суд, за на крајот да се извлече и главната поука.

*Пример:*Два петли на едно буниште не можат да пеат.

НАСТАВНИ СОДРЖИНИ ПО **МАТЕМАТИКА**

**27.04. ПОНЕДЕЛНИК**

Денес на часот по Математика имаш за задача да го отвориш учебникот на страна 111;

Разгледај и воочи ги стрелките на часовниците какви агли формираат ( некои се поголеми, некои помали, а некои прави агли );

Во својата тетратката нацртај 3 прави агли, 3 тапи агли ( поголеми од правиот агол ) и три остри агли ( помали од правиот агол).

**28.04. ВТОРНИК**

И денес повторно ќе работиш за агли;

,, Споредување и подредување агли ,, страна 112**;**

Треба да знаеш дека аглите се мерат во степени и дека едно цело завртување е 360˚ или четири прави агли ( еден круг ).

Реши ја втората задача од учебникот.

**29.04. СРЕДА**

Денес продолжуваш со ,, Споредување и подредување агли,,;

Треба да ја отвориш работната тетратка на страна 72 и 73 ( активностите на овие две страни се поврзани );

* За да ти биде полесно одреди најпрво кој од дадените агли е прав агол (90 ˚), а потоа одреди ги острите агли ( помали од правиот агол) и тапи агли ( поголеми од правиот агол ).

**30.04. ЧЕТВРТОК**

 На денешниот час потруди се да ги препишеш и решиш задачите од работниот лист:





НАСТАВНИ СОДРЖИНИ ПО **ПРИРОДНИ НАУКИ**

**27.04. ПОНЕДЕЛНИК**

На денешниот час во својата тетратка прецртај го дадениот пример, а потоа поврзи, за да биде точно:

**,,Како делуваат лековите,,**

**МНОГУ МАЛИ ЖИВИ СУШТЕСТВА, КОИ ПРЕДИЗВИКУВААТ БОЛЕСТИ.**

**СИМПТОМИ**

**КОГА ДОКТОРОТ КАЖУВА КОЈ ЛЕК ТРЕБА ДА ГО ЗЕМЕ БОЛНИОТ.**

**ЛЕК**

**ЗНАЦИ НА БОЛЕСТА.**

**ТРЕСКА**

**МНОГУ ВИСОКА ТЕМПЕРАТУРА.**

**БАКТЕРИИ**

**ПОМАГА БОЛЕСТА ПОБРЗО ДА ПОМИНЕ.**

**ПРЕПИШУВА**

**29.04. СРЕДА**

На денешниот час Природни науки, отвори ја работната тетратка на страна 25 и одговори на прашањата;

Доколку имаш нешто нејасно, потсети се од учебникот или од планчињата во твојата тетратка.

НАСТАВНИ СОДРЖИНИ ПО **ОПШТЕСТВО**

**28.04. ВТОРНИК**

Денес на часот по Општество ќе се запознаеш со ,,Симболи на локалната заедница,,

Планот препиши го во својата тертатка:

 Симболи на локалната заедница

* Симбол е некој предмет, знак или обележје што стои наместо нешто друго;
* Секој симбол има некое свое значење;
* И општините имаат свои симболи:
* Грбот
* Знамето
* Грбот и знамето на општината се разликуваат од грбот и знамето на Р. Македонија;
* Секоја општина има свој грб и знаме.

**30.04. ЧЕТВРТОК**

Во својата тетратка потруди се да ги нацрташ грбот и знамето на Општина Ѓорче Петров:

  

НАСТАВНИ СОДРЖИНИ ПО **МУЗИЧКО ОБРАЗОВАНИЕ**

**27.04. ПОНЕДЕЛНИК**

За денешниот час по Музичко образование отвори го учебникот на страна 60 ,,Народни умотворби,,;

Внимателно прочитај ги дадените гатанки, брзозборки и пословици

( поговорки );

**30.04. ЧЕТВРТОК**

На денешниот час доколку си во можност потруди се на Интернет да побараш неколку народни умотворби ( многу примери за народни умотворби сигурно знаат твоите родители, можеш и со нив да поразговараш на оваа тема ).

НАСТАВНИ СОДРЖИНИ ПО **ФИЗИЧКО И ЗДРАВСТВЕНО ОБРАЗОВАНИЕ**

**Биди активен секој ден!**

Вежбај ги комплекс вежбите за обликување на телото ( глава, врат, рамен појас, раце, половина, нозе и скочни зглобови ).



НАСТАВНИ СОДРЖИНИ ПО **ТВОРЕШТВО**

**29.04. СРЕДА**

Доколку имаш глина или пластелин изработи некои предмети кои те потсетуваат на нашето богато народно творештво ( глинени садови, бардаче...);

Ако немаш ниту глина, ниту пластелин...тогаш во својата тетратка по творештво нацртај неколку предмети.

 ****

 **ДРАГ УЧЕНИКУ!**

 **Тебе и на твоето семејство**

 **Ви посакувам добро здравје!!!**

****